  Виталий Пронин Н. ГольцоваМашинаен кольцевой ӵошатсконъёсъя чемпионатын но Россилэн кубоказ Ижкарысь Наталья Гольцова кыкетӥ луиз, ивортэ ӵошатсконэз радъясьёслэн пресс-службазы. Азьпалтӥз Наталья Гольцоваез Тольяттиысь Дмитрий Брагин гинэ. Куинетӥ вуиз Пушкиноысь Андрей Масленников.Мон туннэ троссэ лэсьтыны быгатӥ: ӧй мырӟиськы, туж сак сюресме ортчи. Бускельёсы кӧня ке пол вылам пыразы, питранам шуккиськылӥзы, соосын йырин ӧжыт гинэ ӧй берыктӥськы! Но огъя ваньмыз умой пӧрмиз, - вераз Наталья Гольцова.Со сяна, Наталья ивортӥз, ӵошатсконын солэн нокызьы ньылетӥ передачаез ӧз ӝуатскы шуыса. Соин, кытын кулэ вал ньылетӥяз пуктыны, со улӥ передачаен ветлӥз, со интыосын ик сое Дмитрий Брагин азьпалтӥз. Ижкарысь нылкышнолэн малпамезъя, машинаез ӟеч ужасал ке, со вормыны но быгатысал.Туспуктэмез: sportudm.ru Теги: Россилэнкубокез чемпионат  